אריאל הורוביץ (סופר)

אריאל הורוביץ (נולד ב-28 בנובמבר 1990) הוא סופר, עורך וחוקר ספרות ישראלי, ובעבר עיתונאי.

== ביוגרפיה ==
הורוביץ נולד בירושלים וגדל בשכונת רמות להורים שעלו מארצות הברית בצעירותם. למד בבית הספר היסודי חורב בשכונת קטמון ובישיבה התיכונית חורב בשכונת סנהדריה. בין השנים 2008–2014 למד בישיבת ההסדר פתח תקווה.

כתלמיד תיכון נהג לפרסם טורים פובליציסטיים באתר "וואלה". ב-2010 החל לעבוד באתר "כיפה" ובשבועון "עולם קטן", ובהמשך כתב לסירוגין ב"מעריב" וב"הארץ". ב-2012 הצטרף לעיתון "מקור ראשון" ככתב מגזין, והיה חבר מערכת "שבת", מוסף ההגות והספרות של העיתון. בשנה זו אף השתתף בתוכנית הטלוויזיה "חיפוש מתקדם", ששודרה בערוץ 2. בין השנים 2013–2016 היה העורך הראשי של כתב העת "דעות". הגיש תוכנית רדיו אישית, "פגישה לאין קאץ'", ברדיו מרכז העיר, שבה אירח, מדי שבוע, אנשי רוח ותרבות לשיחות עומק. באוגוסט 2021 הודיע על פרישתו מעיתון "מקור ראשון".

הורוביץ הוא בעל תואר ראשון בפילוסופיה ובספרות כללית מהאוניברסיטה העברית בירושלים, ותואר שני בהצטיינות יתרה מן החוג לספרות כללית והשוואתית באוניברסיטה העברית. עבודת התזה שלו, שכותרתה "זיכרון דברים בגו: יעקב שבתאי קורא את גרשם שלום", נכתבה בהנחיית פרופ' יואב רינון. במהלך לימודי התואר השני שימש כעוזר הוראה, ובמשך שלוש שנים לימד את הקורס "קריאת טקסטים ביצירות מופת בספרות העולם". ב-2019 השתתף בסמינר הקיץ של המכון לספרות עולם באוניברסיטת הרווארד. ב-2020–2021 היה עמית בתוכנית למנהיגות בתרבות יהודית של מכון מנדל למנהיגות, וב-2022 השתתף בסמינר הקיץ של בית הספר לתיאוריה וביקורת באוניברסיטת קורנל.

בספטמבר 2021 החל את לימודי הדוקטורט במחלקה לספרות השוואתית באוניברסיטת סטנפורד.

== יצירה ספרותית ==
הרומן הראשון שלו, טובי בנינו, ראה אור בשנת 2021, בהוצאת כתר ובעריכתו של עודד וולקשטיין. על כתב היד של הרומן, המספר על משפחה דתית-לאומית שנקלעת לטלטלה עקב פרשייה פוליטית ופלילית, זכה הורוביץ במקום שלישי בפרס הרי הרשון לספרות לשנת 2020 ובתמיכת מרכז הספר והספריות לספרי ביכורים לשנת 2021. בביקורת בעיתון הארץ כתב חיים וייס כי . בעיתון ישראל היום כתב אלעד נבו כי .

ספרו השני, עורך צללים, ראה אור בשנת 2024, בהוצאת כתר ובעריכת עלמה כהן-ורדי.

== חיים אישיים ==
הורוביץ נשוי ואב לשניים, מתגורר בירושלים. סבו, ד"ר אדוארד הורוביץ, היה בלשן וחוקר השפה העברית, מחבר הספר "How the Hebrew Language Grew". ממואר שכתב על חוויותיו כסטודנט באוניברסיטה העברית בשנת 1925 תורגם לעברית על ידי הורוביץ ופורסם במלאת שלושים שנים למותו. דודו הוא פרופ' כרמי הורוביץ.

== קישורים חיצוניים ==

* 
* [https://www.mixcloud.com/jlmfm/playlists/פגישה-לאין-קאץ/ פגישה לאין קאץ'], פודקאסט ראיונות אישיים בהנחיית אריאל הורוביץ
* 
* 
* תמר פרלשטיין, [https://www.makorrishon.co.il/culture/404365/ אריאל הורוביץ: "חלום שלי להיות מטופל של אסי דיין"], בעיתון מקור ראשון, 8 באוקטובר 2021
* אביב עגיב, [https://anchor.fm/aviv-agiv/episodes/ep-e1mg43j/a-a8cndub אריאל הורוביץ בשיחה על הספר החדש ועל שבירת מוסכמויות], שיחה עם הורוביץ בפודקאסט "קייס סטאדי", 14 באוגוסט 2022
* יצחק טסלר, [https://jerusalem.mynet.co.il/local_news/article/rk6giczr5 העושר של ירושלים כובש אותו בכל פעם מחדש: תכירו את הסופר אריאל הורוביץ], ראיון בעיתון ידיעות ירושלים, 15 באוגוסט 2022
* 
* 

על "טובי בנינו":
* 
* 
* 
* 
* אריק גלסנר, [https://arikglasner.com/2021/11/09/ביקורת-על-טובי-בנינו-של-אריאל-הורוביץ/ ביקורת על הספר "טובי בנינו" של אריאל הורוביץ], באתר "מבקר חופשי", 9 בנובמבר 2021
* 
* 
* 
* [https://open.spotify.com/episode/176FaM4oUBgtXM5eEyPL97?si=be4fe0c94fd24c06 אריאל הורוביץ: על שושלות ישראליות], "נסחפים", פודקאסט בהנחיית אורי ש' כהן, ערן הורוביץ ועמית הרשקוביץ, שיחה על "טובי בנינו", 30 ביולי 2024

על "עורך צללים":
* 
* 
* מוטי פוגל, [https://www.ynet.co.il/yedioth/article/yokra14044206 "עורך צללים" פורש ביוגרפיה של נוכל נרקיסיסט בשדה היהדות המתחדשת], באתר ידיעות אחרונות, 23 באוגוסט 2024

==הערות שוליים==

קטגוריה:סופרים ישראלים
קטגוריה:אנשי רדיו ישראלים
קטגוריה:בוגרי בית הספר היסודי חורב (ירושלים)
קטגוריה:בוגרי האוניברסיטה העברית בירושלים
קטגוריה:בוגרי בני עקיבא
קטגוריה:בוגרי ישיבת חורב-ירושלים
קטגוריה:בוגרי ישיבת אורות שאול
קטגוריה:זוכי פרס הרי הרשון
קטגוריה:ירושלים: אישים
קטגוריה:מגישי פודקאסטים ישראלים
קטגוריה:סגל מקור ראשון
קטגוריה:עורכי כתבי עת ישראלים
קטגוריה:עורכים ישראלים
קטגוריה:עיתונאים ישראלים
קטגוריה:ישראלים שנולדו ב-1990